
***AD/1 VERIFIKACIJA ZAPISNIKA 12. SJEDNICE OPĆINSKOG VIJEĆA***



**\_\_\_\_\_\_\_\_\_\_\_\_\_\_\_\_\_**\_\_\_\_\_\_\_\_\_\_\_\_\_\_\_\_\_\_\_\_\_

**Z A P I S N I K**

**12. sjednice Općinskog vijeća Općine Luka, održane dana 20. travnja 2023. godine u**

**prostoru stare zgrade Osnovne škole u Luki, Trg svetog Roka 3**

**Prisutni članovi Općinskog vijeća:**

1. Krešimir Tuđman, 4. Dubravko Mudrinić, 7. Natalija Ptujec.

2. Nikolina Halambek, 5. Štefica Kos,

3. Mladen Božić, 6. Željko Kostanjčar,

**Odsutni članovi Općinskog vijeća:**

1. Tomislav Ferenčak, 2. Zlatko Posavec.

**Ostali prisutni:**

1. Darko Kralj – općinski načelnik Općine Luka.

**Zapisničarka:** Marija Kanceljak

Sjednica počinje u 19,30 sati.

Predsjednik Općinskog vijeća Krešimir Tuđman pozdravlja prisutne i otvara dvanaestu sjednicu Općinskog vijeća, utvrđuje da sjednici prisustvuje sedam od devet vijećnika Općinskog vijeća te da postoji kvorum.

Nadalje, predlaže i čita sljedeći dnevni red te isti daje na glasanje:

1. *Aktualni sat,*
2. *Verifikacija zapisnika 11. sjednice Općinskog vijeća,*
3. *Donošenje Oduke o povjeravanju obavljanja komunalne djelatnosti ukopa pokojnika unutar groblja Krajska Ves i Žejinci,*
4. *Donošenje Odluke o izmjeni i dopuni Odluke o komunalnim djelatnostima,*
5. *Donošenje Odluke o izmjeni Odluke o nerazvrstanim cestama na području Općine Luka,*
6. *Razno.*

Rezultati glasovanja: 7 (sedam) glasova ZA.

***Odluka:*** *Sukladno rezultatima glasovanja dnevni red se jednoglasno prihvaća.*

***AD/O Aktualni sat***

Načelnik Darko Kralj pozdravlja prisutne i kaže da je sjednica sazvana zbog hitnosti i situacije prijenosa poslova komunalne djelatnosti ukopa pokojnika. Načelnik dalje kaže da je doktor Ivo Belan u Luki održao predavanje na temu „Kako spriječiti starenje“. Vijećnica Štefica Kos koja je organizirala predavanje, kaže da je gospodin liječnik iz Zagreba koji je prošao svjetske maratone, da je predavanje bilo zanimljivo i poučno te da su sudionici aktivno sudjelovali i razgovarali s njim o temi.

Načelnik obavještava vijećnike o dobivanju na upravljanje prostora stare zgrade Osnovne škole Luka, koji će potom biti dodijeljen i udrugama.

Načelnik ukazuje na problem odrona u ulici Andrije Majdaka poslije lovačkog doma, koji je djelomično saniran.

Načelnik još kaže da je postavljeno nekoliko novih rasvjetnih tijela – tri lampe u Polukružnoj ulici s tim da je tendencija da se postave još dvije u toj ulici i jedna u I. odvojku Mihanovićeve.

Vijećnica Štefica Kos pita za vodovod u ulici Brezje. Predsjednik Krešimir Tuđman odgovara da će to biti uključeno u projekt Aglomeracije koja je trenutno u drugoj fazi projektiranja, a početak radova se očekuje početkom 2025. godine.

Vezano za Urbanu aglomeraciju Zagreb, načelnik ističe da će istoj biti namijenjena sredstva u iznosu koji je tri puta manji od iznosa koji će dobiti druge urbane aglomeracije u Republici Hrvatskoj zbog razvijenosti, a da će od toga Gradu Zagrebu pripasti 70%, a 30% svim ostalim općinama i gradovima obuhvaćenim Urbanom aglomeracijom Zagreb, što je malo.

Načelnik obavještava vijećnike o početku radova na županijskim cestama na području općine, te o vaučeru za dodjelu bespovratnih financijskih sredstava putem jednostavne izravne dodjele na iznos od 469.680,00 eura, koji će se utrošiti na sanaciju pet cesta oštećenih u potresu.

Vijećnik Mladen Božić pita za rotor u Pođunđeku. Predsjednik Općinskog vijeća odgovara da u projekt sanacije ulazi most u Žejincima, a rotor spada u drugi program.

***AD/1 Verifikacija zapisnika 11. sjednice Općinskog vijeća Općine Luka***

Na zapisnik nema primjedbi, pa predsjednik Općinskog vijeća isti daje na glasovanje.

Rezultati glasovanja: 7 (sedam) glasova ZA.

***Odluka:*** *Konstatira se, da se, sukladno rezultatima glasovanja verificira zapisnik 11. sjednice Općinskog vijeća Općine Luka.*

***AD/2 Donošenje Oduke o povjeravanju obavljanja***

***komunalne djelatnosti ukopa pokojnika unutar groblja Krajska Ves i Žejinci***

Načelnik Darko Kralj kaže da je komunalno poduzeće Zaprešić d.o.o. registrirano za obavljanje djelatnosti ukopa pokojnika, a da je Općina Luka jedan od suvlasnika, zatim da će se u slučaju smrtnog slučaja isti prijavljivati službi komunalnog poduzeća Zaprešić d.o.o., a da će djelatnici komunalnog poduzeća imati na raspolaganju prostorije u svakoj mrtvačnici.

Predsjednik Općinskog vijeća kaže, da bi u Općini Luka zbog udaljenosti, najvjerojatnije bili kasniji termini sprovoda.

Pitanja i prijedloga nema, pa predsjednik Općinskog vijeća isti daje na glasovanje.

Rezultati glasovanja: 7 (sedam) glasova ZA.

***Odluka:*** *Konstatira se, da se sukladno rezultatima glasovanja, usvaja Odluka o povjeravanju obavljanja komunalne djelatnosti ukopa pokojnika unutar groblja Krajska Ves i Žejinci.*

***AD/3 Donošenje Odluke o izmjeni i dopuni Odluke o komunalnim djelatnostima***

Predsjednik Općinskog vijeća objašnjava da se prijedlog ove Odluke odnosi na prethodnu točku načina obavljanja komunalne djelatnosti.

Primjedbi i prijedloga nema, pa predsjednik Općinskog vijeća prijedlog Odluke daje na glasovanje.

Rezultati glasovanja: 7 (sedam) glasova ZA.

***Odluka:*** *Konstatira se, da se sukladno rezultatima glasovanja usvaja Odluka o izmjeni i dopunu Odluke o komunalnim djelatnostima.*

***AD/4 Donošenje Odluke o izmjeni Odluke o nerazvrstanim cestama na području Općine Luka***

Načelnik Darko Kralj objašnjava da se Odluka mijenja u smislu dodavanja dvije čestice u registar kako bi bilo omogućeno dobivanje građevinske dozvole, prema zamolbi stranke i uputi Upravnog odjela za prostorno uređenje.

Na prijedlog nema primjedbi, pa predsjednik Općinskog vijeća isti daje na glasovanje.

Rezultati glasovanja: 7 (sedam) glasova ZA.

***Zaključak:*** *Konstatira se, da se sukladno rezultatima glasovanja prihvaća Odluka o nerazvrstanim cestama na području Općine Luka.*

***AD/5 Razno***

Vijećnica Nikolina Halambek pita kakva odluka je donesena na sjednici Školskog odbora o uključivanju Osnovne škole Luka u program produžene nastave. Načelnik odgovara da općina sufiancira plaću učitelja u produženom boravku sukladno odluci Općinskog vijeća i da je školi omogućeno da se prijavi za projekt cjelodnevne nastave s obzirom na prostor. Načelnik još kaže da je prilikom glasovanja bio suzdržan, no prijedlog o ulasku u projekt nije prihvaćn, jer su roditelji tri razreda bili za takav projekt, dok su ostali bili protiv.

Predsjednik Općinskog vijeća zatvara sjednicu.

Sjednica završava u 21,10 sati.

KLASA:021-01/23-10/12

URBROJ:238/39-01-23-2

Luka, 20. 04. 2023**.**

ZAPISNIČARKA: OPĆINA LUKA

Marija Kanceljak OPĆINSKO VIJEĆE

PREDSJEDNIK:

Krešimir Tuđman, struč.spec.ing.aedif.