***AD/2 DONŠENJE ODLUKE O DAVANJU SUGLASNOSTI NA OPĆE UVJETE ISPORUKE KOMUNALNE USLUGE UKOPA POKOJNIKA***

***NA GROBLJU KRAJSKA VES I ŽEJINCI***

***PRIJEDLOG***

KLASA:

URBROJ:

Luka,

Na temelju članka 30. stavka 2. Zakona o komunalnom gospodarstvu („Narodne novine“, broj 68/18, 110/18 i 32/20) i članka 82. Statuta Općine Luka („Glasnik Zagrebačke županije“, broj 24/18, 26/20 i 20/21) Općinsko vijeće Općine Luka na --- sjednici održanoj dana ----------- 2023. godine donosi

**ODLUKU**

**O DAVANJU SUGLASNOSTI NA OPĆE UVJETE ISPORUKE**

**KOMUNALNE USLUGE UKOPA POKOJNIKA NA GROBLJU KRAJSKA VES I ŽEJINCI**

**Članak 1.**

Trgovačkom društvu Zaprešić d.o.o. daje se suglasnost na Opće uvjete isporuke komunalne usluge ukopa pokojnika na groblju Krajska Ves i Žejinci.

**Članak 2.**

Opći uvjeti isporuke objaviti će se u „Glasniku Zagrebačke županije“, web stranici Općine Luka te na mrežnim stranicama isporučitelja komunalne usluge.

**Članak 3.**

Ova Odluka stupa na snagu danom donošenja.

OPĆINA LUKA

OPĆINSKO VIJEĆE

PREDSJEDNIK

Krešimir Tuđman, struč.spec.ing. aedif.

Na temelju članka 295. Zakona o obveznim odnosima („Narodne novine“, br. 35/05, 41/08, 125/11, 78/15, 29/18, 126/21, 114/22, 156/22), te članka 24. i 30. Zakona o komunalnom gospodarstvu („Narodne novine“, br. 68/18, 110/18 i 32/20), Odluke o povjeravanju obavljanja komunalne djelatnosti usluge ukopa pokojnika unutar groblja Krajska Ves i Žejinci, KLASA:121-01/23-12, URBROJ: URBROJ:238/39-01-23-2, od 20.04.2023. godine, nakon provedenog postupka savjetovanja s javnošću sukladno čl. 11. Zakona o pravu na pristup informacijama („Narodne novine“, br. 25/13, 85/15 i 69/22) te prethodne suglasnosti Općinskog vijeća Općine Luka dane na xx. sjednici održanoj dd. mm. yyyy. godine, direktor društva Zaprešić, d.o.o., u skladu s člankom 13. Društvenog ugovora društva Zaprešić, d.o.o., kao isporučitelj komunalne usluge ukopa pokojnika, dana dd. mm yyyy. godine donosi sljedeće

(nacrt)

OPĆE UVJETE

isporuke komunalne usluge

ukopa pokojnika na groblju Krajska Ves i Žeinci

I. OPĆE ODREDBE

Članak 1.

Ovim općim uvjetima (u daljnjem tekstu: Opći uvjeti) određuju se ugovorni odnosi između isporučitelja usluga i korisnika usluge ispraćaja i ukopa pokojnika na Groblju Krajska Ves i Žejinci (u daljnjem tekstu: Groblja) na kojima isporučitelj obavlja navedenu djelatnost, prava i obveze isporučitelja i korisnika usluge te drugih zainteresiranih sudionika u postupku ukopa, način korištenja Groblja te način obračuna i plaćanja usluge.

II. UGOVORNI ODNOSI IZMEĐU ISPORUČITELJA I KORISNIKA USLUGE

Članak 2.

Isporuka usluge ukopa pokojnika zaključuje se po zahtjevu, a na temelju izdavanja računa za tražene usluge korisnika. Isporučitelj je obvezan na zahtjev korisnika, bez naknade, uručiti mu ove Opće uvjete.

III. PRAVA I OBVEZE ISPORUČITELJA I KORISNIKA USLUGE

Članak 3.

Prava i obveze isporučitelja usluge regulirane su Zakonom o grobljima (NN 19/98, 50/12 i 89/17), Odluke o grobljima Općine Luka („Glasnik Zagrebačke županije“, br. 3/2001), Odluke o povjeravanju obavljanja komunalne djelatnosti usluge ukopa pokojnika unutar groblja Krajska Ves i Žejinci te drugim propisima i aktima kojima se regulira predmetna djelatnost.

Članak 4.

Ekshumacija i prijenos posmrtnih ostataka obavlja se sukladno Zakonu o zaštiti pučanstva od zaraznih bolesti („Narodne novine“, br. 79/07, 113/08, 43/09, 130/17, 114/18, 47/20, 134/20, 143/21).

Članak 5.

Prijava za ukop može se obaviti radnim danom (ponedjeljak-petak):

od 7:00 do 15:00 sati osobnim dolaskom korisnika usluge na adresi isporučitelja usluge u Šibicama, Zelengaj 6, odnosno na broj telefona 01 3310526 ili broj mobitela 091 5696040, a poslije 15:00 sati na broj mobilnog telefona 091 5696 040.

Prijava za ukop može se obaviti subotom, nedjeljom i blagdanima:

7:00 do 22:00 sata na broj mobilnog telefona 091 5696 040.

Isporučitelj usluge organizira dežurstvo tijekom dvadeset i četiri sata dnevno.

Ukop pokojnika se ne vrši subotom, nedjeljom i blagdanima. Za sve prijave za organizaciju pogreba, termin pogreba određuje se u dogovoru sa osobom koja organizira pogreb (rodbina i drugi) prema raspoloživim terminima.

Ukop pokojnika za koje je podnijet zahtjev za kremaciju vršiti će se ovisno o rezerviranom terminu kojeg određuje služba Gradska groblja Zagreb.

Članak 6.

Svi dogovori u vezi pogreba (lokacija grobnog mjesta, način ukopa) dogovaraju se s isporučiteljem osobnim dolaskom korisnika na adresu isporučitelja usluge u Šibicama, Zelengaj 6, najkasnije dan prije termina pogreba u radno vrijeme od 7:00 do 15:00 sati.

Termin pogreba određuje se redoslijedom dolaska.

Članak 7.

Pogrebi se u pravilu obavljaju od mjeseca listopada do travnja od 09:00 sati do 14:30 sati, a u ostalim mjesecima od 09:00 sati do 16:00 sati. Vjerski obred pokojnika vrši se prema posljednjoj volji pokojnika, njegove obitelji ili osobe koja podmiruje troškove pogreba.

Članak 8.

Posljednji ispraćaj pokojnika započinje dolaskom rodbine i prijatelja na Groblje prema dogovoru s isporučiteljem, ali najkasnije 30 minuta prije ugovorenog termina pogreba.

Članak 9.

Iskop umrlih, odnosno njihovih posmrtnih ostataka (ekshumacija) može se odobriti na zahtjev supružnika i djece umrle osobe (nadalje: uža obitelj). Ukoliko su članovi uže obitelji umrli prije osobe za koju se traži ekshumacija, zahtjev mogu podnijeti drugi srodnici prema redoslijedu utvrđenom Zakonom o nasljeđivanju, odnosno druga ovlaštena osoba.

Zahtjev za ispunjenje i prijenos umrle osobe može podnijeti i osoba koja prema pravomoćnoj sudskoj odluci ima pravo korištenja grobnog mjesta na kojem je pokopana umrla osoba čija se ekshumacija traži.

Iskop posmrtnih ostataka obavljaju zaposlenici isporučitelja usluge.

Iskop umrle osobe vrši se radi njenog prijenosa iz jednog grobnog mjesta radi pokopa u drugo grobno mjesto na istom groblju, u istom naselju ili iz jednog mjesta u drugo mjesto na području Republike Hrvatske ili u inozemstvo.

Iskop umrlih osoba u vremenu kraćem od 10 godina od dana ukopa ne vrši se u razdoblju od 01.06.-31.08. tekuće godine.

Članak 10.

Isporučitelj nije odgovoran za štetu nastalu na izgrađenoj opremi i uređajima (nadgrobna ploča, spomenik, ograda, ukrasi i slično) osim ako to proizlazi iz odredaba Zakona o obveznim odnosima ,odnosno drugih navedenih propisa.

Članak 11.

Svi građevinski zahvati na groblju moraju biti izvedeni sukladno važećim propisima i Planu uređenja groblja.

Poslovi iz prethodnog stavka obavljaju se poštujući odredbe Odluke o grobljima Općine Luka (Glasnik Zagrebačke županije 3/2001) .

IV. NAČIN OBRAČUNA I PLAĆANJA USLUGE

Članak 12.

Cijene usluge ukopa i ispraćaja pokojnika utvrđene su Cjenikom koji utvrđuje isporučitelj usluga uz prethodnu suglasnost načelnika Općine Luka.

Cjenik usluga objavljuje se na mrežnim stranicama isporučitelja usluge https://komunalno.vio-zapresic.hr/.

V ZAVRŠNE ODREDBE

Članak 13.

Ovi Opći uvjeti objavljuju se u Glasniku Zagrebačke županije kao Službenom glasniku Općine Luka, mrežnim stranicama Općine Luka, te na mrežnim stranicama isporučitelja usluge ZAPREŠIĆ, d.o.o.

Članak 14.

Ovi Opći uvjeti stupaju na snagu osmog (8) dana od dana objave u „Glasniku Zagrebačke županije“.

Zaprešić, dd. mm. gggg.

KLASA: 363-01/23-01/

URBROJ: 238-119-09/23-01

ZAPREŠIĆ, d.o.o.

Direktor

Domagoj Mikuš, struč.spec.ing.aedif.